Հավելված
Բյուրեղավան համայնքի ավագանու
2018թվականի մարտի 12-ի N 15-Ն որոշման

**ԿԱՐԳ**

**ԲՅՈՒՐԵՂԱՎԱՆ ՀԱՄԱՅՆՔՈՒՄ ԱՂԲԱՀԱՆՈՒԹՅԱՆ ՎՃԱՐ ՎՃԱՐՈՂՆԵՐԻ ՀԱՇՎԱՌՄԱՆ, ԱՂԲԱՀԱՆՈՒԹՅԱՆ ՎՃԱՐԻ**

**ՀԱՇՎԱՐԿՄԱՆ ԵՎ ԳԱՆՁՄԱՆ (ՄՈՒՏՔԱԳՐՄԱՆ)**

**I. Ընդհանուր դրույթներ**

1. Սույն կարգով (այսուհետ` Կարգ) կարգավորվում են Հայաստանի Հանրապետության Կոտայքի մարզի Բյուրեղավան համայնքում աղբահանության վճար վճարողների հաշվառման, աղբահանության վճարի հաշվարկման, ինչպես նաև այդ վճարի գանձման հետ կապված հարաբերությունները:

2. Աղբահանության վճարի հաշվարկման, ինչպես նաև այդ վճարի գանձման համար հիմք է հանդիսանում «Աղբահանության և սանիտարական մաքրման մասին» Հայաստանի Հանրապետության օրենքի 14-րդ հոդվածին համապատասխան՝ աղբահանության վճարի (տեղական վճարի) դրույքաչափերը սահմանելու մասին Բյուրեղավան համայնքի ավագանու որոշումը:

3. Սույն Կարգով չեն կարգավորվում «Աղբահանության և սանիտարական մաքրման մասին» Հայաստանի Հանրապետության օրենքի 8-րդ հոդվածով և «Տեղական տուրքերի և վճարների մասին» Հայաստանի Հանրապետության օրենքի 10-րդ հոդվածի 1-ին մասի 8-րդ կետով սահմանված շինարարական և խոշոր եզրաչափի աղբի հավաքման և փոխադրման թույլտվություններ տալու հետ կապված հարաբերությունները:

**II. Աղբահանության վճար վճարողների հաշվառումը**

4. Աղբահանության վճար վճարողներ են հանդիսանում «Աղբահանության և սանիտարական մաքրման մասին» Հայաստանի Հանրապետության օրենքի 6-րդ հոդվածով նախատեսված անձինք:

5. Բյուրեղավան համայնքի ավագանին կարող է սահմանել աղբահանության վճարի (տեղական վճար) արտոնություններ առանձին կատեգորիայի անձանց համար:

6. Աղբահանության վճար վճարողների հաշվառումն իրականացվում է համապատասխան համակարգչային ծրագրով (այսուհետ Ծրագիր):

7. Աղբահանության վճար վճարողների հաշվառումն իրականացվում է Բյուրեղավանի համայնքապետարանի կողմից շահագործվող Ծրագրով, իսկ Ծրագրում տվյալների մոտքագրումը կատարվում է Բյուրեղավան համայնքի ավագանու որոշմամբ սահմանված համայնքային աղբահանության ծառայություններ մատուցող կազմակերպության (այսուհետ Օպերատոր) աշխատակիցը:

 **III. Աղբահանության վճարի հաշվարկումը**

8. Աղբահանության վճարի հաշվարկը կատարվում է ելնելով Բյուրեղավան համայնքի ավագանու կողմից սահմանված  աղբահանության վճարի (կենցաղային, ոչ կենցաղային և խոշոր եզրաչափի աղբի համար) դրույքաչափերից :

**IV. Աղբահանության վճարի գանձումը (մուտքագրումը)**

9. Աղբահանության վճարի գանձումը (մուտքագրումը) համայնքի բյուջե իրականացվում է Բյուրեղավան համայնքի ավագանու որոշմամբ սահմանված Օպերատորի կողմից, այսուհետ` Գանձող:

10.Գանձողը ստանում է Բյուրեղավանի համայնքապետարանի կողմից տրամադրված` աղբահանության վճարի կանխիկ գանձման համար նախատեսված անդորրագրերը, որի համար Բյուրեղավան համայնքի ղեկավարի կողմից լիազորված մարմնի (այսուհետ` Համակարգող) և Գանձողի միջև կնքվում է անդորրագրերի հանձման և ընդունման արձանագրություն։

11. Համակարգողն իրականացնում է Գանձողի կողմից գանձված անդորրագրերի ընթացիկ հաշվառման, համադրման, անդորրագրերի մնացորդների և հայտի դեպքում անդորրագրերի նոր խմբաքանակների տրամադրման աշխատանքները:

12.Գանձողը, Համակարգողից ստանալով անդորրագրերը, իրականացնում է անդորրագրերի պահպանման և ընթացիկ հաշվառման այլ աշխատանքներ:

13. Գանձողը պարտավոր է գանձված գումարը բանկային կամ փոստային համակարգի միջոցով փոխանցել համապատասխան հաշվին՝ կանխիկ դրամի հավաքման պահից ոչ ուշ, քան 10 աշխատանքային օրվա ընթացքում:

Օպերատորի աշխատակիցը` մինչև հսկիչ-հավաքագրողներից անդորրագրերի ստացման օրվան հաջորդող աշխատանքային օրվա ավարտը պետք է անդորրագրերի տվյալները մուտքագրի Ծրագիր:

Գանձված անդորրագրերի երկրորդ օրինակը՝ համապատասխան ամփոփագրով, Գանձողը պարտավոր է հանձնել Համակարգողին՝ մինչև գանձված գումարի փոխանցման օրվան հաջորդող աշխատանքային օրվա ավարտը:

14. Բյուրեղավան համայնքի ավագանու որոշմամբ աղբահանության վճարի գանձման (մուտքագրման) լիազորություններով օժտված Օպերատորը Բյուրեղավան համայնքի ղեկավարին է ներկայացնում ամuական տեղեկատվություն` հաշվետու ժամանակաշրջանում իր կողմից աղբահանության վճարի գանձման գործառույթների իրականացման արդյունքների (հաշվետվություն) վերաբերյալ:

 **V. Աղբահանության վճարի հաշվարկման և վճարման ժամկետները**

15. Աղբահանության վճարի հաշվարկման հաշվետու ժամանակահատված է համարվում օրացուցային ամիսը, իսկ վճարման ժամկետը յուրաքանչյուր ամսվա համար` տվյալ ամսվան հաջորդող ամսվա 15-ը ներառյալ:

16. Աղբահանության վճարի վճարումը սահմանված ժամկետից ուշացնելու դեպքում տվյալ ամսվան հաջորդող ամսվա 1-ից ժամկետանց յուրաքանչյուր օրվա համար աղբահանության վճար վճարողը վճարում է տույժ` ժամանակին չմուծված աղբահանության վճարի գումարի 0.15 տոկոսի չափով, դրանց վճարման ժամկետից անցած ամբողջ ժամանակաշրջանի համար, բայց ոչ ավելի, քան 180 օրվա համար:

**VI. Այլ դրույթներ**

17. Աղբահանության վճարի անդորրագրերի հանձման և ընդունման արձանագրության, կանխիկ վճարումների ընդունման ամփոփագրի, աղբահանության վճարի գանձման (մուտքագրման) գործառույթների իրականացման վերաբերյալ հաշվետվության, ինչպես նաև սույն կարգի պահանջների նկատմամբ հսկողություն իրականացնելու համար անհրաժեշտ այլ փաստաթղթերի ձևերը հաստատվում են Բյուրեղավան համայնքի ղեկավարի կողմից: